CELEX: 62011CN0259
Language: sk
Date: 2011-05-26 00:00:00
Title: Vec C-259/11: Návrh na začatie prejudiciálneho konania, ktorý podal Hoge Raad der Nederlanden (Holandsko) 26. mája 2011 — DTZ Zadelhoff vof/Staatssecretaris van Financiën

27.8.2011   
            
            
               SK
            
            
               Úradný vestník Európskej únie
            
            
               C 252/14
            
         Návrh na začatie prejudiciálneho konania, ktorý podal Hoge Raad der Nederlanden (Holandsko) 26. mája 2011 — DTZ Zadelhoff vof/Staatssecretaris van Financiën
   (Vec C-259/11)
   2011/C 252/27
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hoge Raad der Nederlanden
   
      Účastníci konania pred vnútroštátnym súdom
   
   
      Navrhovateľka v konaní o kasačnom opravnom prostriedku: DTZ Zadelhoff vof
   
      Odporca v konaní o kasačnom opravnom prostriedku: Staatssecretaris van Financiën
   
      Prejudiciálne otázky
   
   
               1.
            
            
               Má sa článok 13 časť B písm. d) bod 5 šiestej smernice (1) vykladať v tom zmysle, že aj plnenia, akými sú plnenia, ktoré poskytla daňová dlžníčka, ktoré sa v podstate vzťahujú na pozemky v držbe dotknutých spoločností a ich (nepriamy) prevod, patria do pôsobnosti tohto článku len z dôvodu, že cieľom týchto plnení bol prevod akcií spoločností a viedli k takémuto výsledku?
            
         
               2.
            
            
               Platí výnimka z oslobodenia od dane uvedená v článku 13 časti B písm. d) bode 5 druhej zarážke šiestej smernice aj v prípade, že členský štát nevyužil možnosť ponúknutú v článku 5 ods. 3 písm. c) tejto smernice považovať za hmotný majetok podiely alebo účastiny dávajúce ich držiteľovi de jure alebo de facto vlastnícke právo alebo právo držby nehnuteľného majetku?
            
         
               3.
            
            
               Ak bude odpoveď na predchádzajúcu otázku kladná: považujú sa za vyššie uvedené podiely a účastiny aj akcie spoločností, ktoré priamo alebo nepriamo (cez dcérske alebo poddcérske spoločnosti) vlastnia pozemky, bez ohľadu na to, či tieto pozemky obhospodarujú alebo ich využívajú v rámci iného druhu podnikania?
            
         
      (1)  Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23).